Nakon 4 godine uistinu mukotrpnog rada konačno je publicirana knjiga o jadranskim puževima stražnjoškržnjacima. Knjiga ima 464 stranice i tvrde korice, veličine je 24 x 16,5 cm i težine 1,43 kg.

Sadrži kratki uvod, popis svih hrvatskih vrsta i fotografski dio koji zauzima 376 stranica. Na popisu se nalazi 270 vrsta, od kojih je njih 170 prezentirano brojnim fotografijama živih primjeraka, među kojima se posebno ističe 15 vrsta koje su nove za znanost.

Na popisu se nalazi 105 vrsta čiji nalazi u Hrvatskoj dosad nisu bili registrirani u literaturi, a među njima je i 79 vrsta čiji nalazi su novi za čitavi Jadran.

U 326 slikovnih tablica (plates) prikazane su 1545 figure/slike, a osim njih ima i 127 podvodnih slika.

Cijena knjige će biti 300 kn za hrvatsko tržište i 60 eura za inozemno (+ poštarina).

Tko je zainteresiran za kupnju knjige može kontaktirati: jakov.prkic1@inet.hr.